**(ร่าง) Roadmap ของเป้าหมายที่ 4**

**SDG Roadmap - GOAL 4**

|  |  |  |  |  |  |
| --- | --- | --- | --- | --- | --- |
| **เป้าหมายที่** | **4** | **สร้างหลักประกันว่าทุกคนมีการศึกษาที่มีคุณภาพอย่างครอบคลุมและเท่าเทียมและสนับสนุนโอกาสในการเรียนรู้ตลอดชีวิต** | | | |
| **เป้าประสงค์ที่** | **4.2** | **สร้างหลักประกันว่าเด็กหญิงและเด็กชายทุกคนเข้าถึงการพัฒนา การดูแล และการจัดการศึกษาระดับก่อนประถมศึกษา สำหรับเด็กปฐมวัย ที่มีคุณภาพ ภายในปี 2573 เพื่อให้เด็กเหล่านั้นมีความพร้อมสำหรับการศึกษาระดับประถมศึกษา** | | | |
| **ตัวชี้วัดที่ UN กำหนด** | **4.2.1** | **ร้อยละของเด็กอายุต่ำกว่า 5 ปี ที่มีพัฒนาการทางด้านสุขภาพ การเรียนรู้ และพัฒนาการทางบุคลิกภาพตามวัย จำแนกตามเพศ (มีการจัดเก็บโดย MICS ทุก ๆ 3 ปี โดยสำนักงานสถิติแห่งชาติและ UNICEF)** | | | |
|  |  |  | **2560-2564** | **2565-2569** | **2570-2573** |
| **เป้าหมาย** | **92** | **93** | **94** |
|  | **ตัวชี้วัดเพิ่มเติม 4.2.1** | |  |  |  |
|  | **+4.2.1(1)** | **ร้อยละของเด็กอายุ 0-5 ปี มีพัฒนาการสมวัย (เป็นตัวชี้วัดของกระทรวงสาธารณสุขโดยกรมอานมัยเป็นผู้รับผิดชอบหลัก)** | | | |
|  |  |  | **2560-2564** | **2565-2569** | **2570-2573** |
|  |  | **เป้าหมาย** | **85** | **90** | **90** |
| **ตัวชี้วัดที่ UN กำหนด** | **4.2.3** | **อัตราการเข้าเรียนปฐมวัย (อย่างน้อย 1 ปี ก่อนถึงเกณฑ์อายุเข้าเรียนประถมศึกษา) จำแนกตามเพศ** | | | |
|  | **เป้าหมาย** | **2560-2564** | **2565-2569** | **2570-2573** |
| *(สอดคล้องตามแผนการศึกษาแห่งชาติ พ.ศ. 2560-2579)* | **90** | **100** | **100** |
| **เป้าหมาย** | **เด็กทุกคนได้รับการดูแลและการศึกษาที่มีคุณภาพ มีพัฒนาการรอบด้านตามวัยอย่างมีคุณภาพ และได้รับการพัฒนาเต็มตามศักยภาพ** | | | | |
| **สถานภาพ** | การพัฒนาเด็กในช่วงปฐมวัยเป็นรากฐานสำคัญของการพัฒนามนุษย์ ประเทศไทยตระหนักถึงความสำคัญของการพัฒนาเด็กปฐมวัยซึ่งจะเป็นรากฐานในการพัฒนาประเทศ ในระยะยาว โดยคณะรัฐมนตรีได้มอบหมายให้กระทรวงต่าง ๆ และหน่วยงานที่เกี่ยวข้องร่วมรับผิดชอบในการขับเคลื่อนนโยบายส่งเสริมการพัฒนาเด็กปฐมวัยอย่างเป็นรูปธรรม ผ่านการลงนามความร่วมมือบันทึกข้อตกลงความร่วมมือการบูรณาการความร่วมมือการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ) ได้จัดทำขึ้นเมื่อวันที่ 30 มีนาคม 2560  ซึ่งเป็นการบูรณาการความร่วมมือระหว่าง 4 กระทรวง ประกอบด้วย กระทรวงการพัฒนาสังคมและความมั่นคงของมนุษย์ (พม.) กระทรวงศึกษาธิการ (ศธ.) กระทรวงมหาดไทย (มท.) และกระทรวงสาธารณสุข (สธ.) โดยมีเจตจำนงที่จะส่งเสริมความร่วมมือระหว่างกันในการขับเคลื่อนการดำเนินงานการพัฒนาคนตลอดช่วงชีวิต (กลุ่มเด็กปฐมวัยและผู้สูงอายุ)  โดยร่วมกันผลักดันในระดับนโยบายจนถึงระดับปฏิบัติอย่างเป็นรูปธรรม ตลอดจนสร้างกลไกการดำเนินงานให้เอื้อต่อการดูแลกลุ่มเป้าหมายในระดับพื้นที่ที่เชื่อมโยงสอดรับแนวนโยบายรัฐบาลและแผนยุทธศาสตร์ที่เกี่ยวข้อง เพื่อให้เกิดการดำเนินงาน แบบบูรณาการที่มีประสิทธิภาพ บรรลุผลตามเป้าหมายที่กำหนดไว้อย่างยั่งยืน  ในส่วนของการขับเคลื่อนการดำเนินการด้านเด็กปฐมวัยนั้น คณะรัฐมนตรีมีมติแต่งตั้ง**คณะกรรมการอิสระเพื่อการปฏิรูปการศึกษา** โดยมีภารกิจที่เกี่ยวข้องกับการศึกษาปฐมวัย คือ ศึกษาและเสนอแนะต่อคณะรัฐมนตรีเพื่อกำหนดนโยบาย แนวทาง และหลักเกณฑ์ที่เกี่ยวกับการดำเนินการให้เด็กเล็กได้รับการพัฒนาร่างกาย จิตใจ วินัย อารมณ์ สังคมและสติปัญญาให้สมวัยโดยไม่เก็บค่าใช้จ่าย รวมทั้งสนับสนุนการศึกษาระดับอนุบาล เพื่อเป็นการเตรียมความพร้อมของเด็กก่อนเข้าสู่ในระดับประถมศึกษา โดยมีสำนักงานเลขาธิการสภาการศึกษาเป็นฝ่ายเลขานุการการดำเนินการพัฒนาคุณภาพการศึกษาปฐมวัยตามระเบียบสำนักนายกรัฐมนตรีว่าด้วยการพัฒนาเด็กปฐมวัย พ.ศ. 2551 ผ่านการทำงานของคณะกรรมการพัฒนาเด็กปฐมวัยแห่งชาติ โดยมีนายกรัฐมนตรีหรือรองนายกรัฐมนตรีหรือรัฐมนตรีที่ได้รับมอบหมายเป็นประธาน สำนักงานเลขาธิการสภาการศึกษาเป็น ฝ่ายเลขานุการฯ โดยขณะนี้อยู่ระหว่างดำเนินการจัดทำ**แผนยุทธศาสตร์ด้านเด็กปฐมวัย (แรกเกิด-ก่อนเข้าประถมศึกษาปีที่ 1) ตามนโยบายรัฐบาลด้านเด็กปฐมวัย พ.ศ. 2560 – 2564 พระราชบัญญัติการศึกษาปฐมวัย** และการดำเนินการอื่น ๆ เพื่อพัฒนาคุณภาพการศึกษาปฐมวัย1 นอกจากนี้ รัฐบาลได้มีนโยบายสนับสนุนเด็กแรกเกิด โดยคณะรัฐมนตรีมีมติเห็นชอบเมื่อ 31 มีนาคม 2560 ให้กระทรวงการพัฒนาสังคมและความมั่นคงของมนุษย์ดำเนิน**โครงการเงินอุดหนุนเพื่อการเลี้ยงดูเด็กแรกเกิด** โดยให้เงินอุดหนุนแก่เด็กแรกเกิดจนถึงอายุ 1 ปี  เป็นเงิน 400 บาท/คน/เดือน ต่อมาวันที่22 มีนาคม 2559 คณะรัฐมนตรีมีมติเห็นชอบให้เพิ่มเงินช่วยเหลือเป็น600 บาท/คน/เดือน และขยายอายุเป็นจากแรกเกิดถึงอายุ 3 ปี ปัจจุบัน  มีผู้ลงทะเบียนทั่วประเทศ 315,044 คน และมีผู้มารับเงินไปแล้ว 228,122 คน2 (ข้อมูล ณ 15 พฤษภาคม 2560)  **ที่มา:** 1 สำนักงานเลขาธิการสภาการศึกษา  2 กระทรวงการพัฒนาสังคมและความมั่นคงของมนุษย์, 2560  อย่างไรก็ตาม เมื่อพิจารณาโอกาสในการเข้าถึงการศึกษาปฐมวัยของเด็ก อายุ 3-5 ปี ของประเทศไทย พบว่า อัตราการเข้ารับการศึกษาระดับอนุบาล ในปี 2558 อยู่ที่ร้อยละ 71.61  (1.7 ล้านคนจากประชากร 3-5 ปี 2.39 ล้านคน) ทั้งนี้ หากรวมเด็กปฐมวัยที่อยู่ในศูนย์พัฒนาเด็กเล็กด้วย ราว 437,0000 คน อัตราการเข้าเรียนปฐมวัยจะอยู่ที่ร้อยละ 89.87    **89.87%**  **เด็กอายุ 3-5 ปี**  **เข้าเรียนปฐมวัย**  **รวมศูนย์พัฒนาเด็กเล็กของ อปท.**  **71.61%**  **เข้ารับการศึกษา**  **ระดับอนุบาล**  **ที่มา :** ข้อมูลนำเสนอจากวิทยากร: สมรัชนีกร อ่องเอิบ, สำนักงานเลขาธิการสภาการศึกษา  คำนวณจากข้อมูลสถิติของศูนย์เทคโนโลยีสารสนเทศและการสื่อสาร สป. ศธ. ณ วันที่ 6 และ 17 มี.ค. 60  ในส่วนของพัฒนาการของเด็กปฐมวัยของประเทศไทยนั้น มีการจัดเก็บทุกปี โดยกรมอนามัย กระทรวงสาธารณสุข ซึ่งเป็นการประเมินพัฒนาการสมวัย หมายถึง มีพัฒนาการทุกด้านเหมาะสมตามวัย (ภาษา/กล้ามเนื้อมัดใหญ่/กล้ามเนื้อมัดเล็ก/การปรับตัว สังคมและการช่วยเหลือตัวเอง) พบว่า ในปี 2558 **เด็กเล็กที่มีพัฒนาการสมวัย ร้อยละ 72.7** ซึ่งลดลงจากปี 2557 เล็กน้อย (72.5) อย่างไรก็ตาม การประเมินดังกล่าวไม่รวมพัฒนาการด้านการเรียนรู้ จึงจำเป็นต้องนำดัชนีพัฒนาการของเด็กปฐมวัย (Early Child Development Index: ECDI) จากผลการสำรวจสถานการณ์เด็กและสตรีแห่งประเทศไทย (MICS) ซึ่งจัดเก็บทุก ๆ 3 ปี โดยสำนักงานสถิติแห่งชาติร่วมกับ UNICEF มาเทียบด้วย ซึ่งจากผลการสำรวจล่าสุด  (MICS 5: 2558-2559) พบว่า **ร้อยละ 91.1 ของเด็กอายุ 36-59 เดือน (3-5 ปี) มีพัฒนาการเป็นไปตามเกณฑ์** **อย่างน้อย 3 ใน 4 ด้าน ซึ่งได้แก่** ด้านการอ่านออกและการรู้จักตัวเลข ด้านกายภาพ ด้านสังคมและอารมณ์ และด้านการเรียนรู้ โดยดัชนีพัฒนาการของเด็กปฐมวัยของเด็กหญิงสูงกว่าเด็กชายเล็กน้อย (ร้อยละ 92.8 และ 90.2 ตามลำดับ) (ตามแผนภูมิด้านล่าง)    เมื่อพิจารณาแยกตามองค์ประกอบ 4 ด้าน พบว่า ร้อยละ 97.7 ของเด็กมีพัฒนาการด้านกายภาพเป็นไปตามเกณฑ์ รองลงมา คือ ด้านการเรียนรู้ (ร้อยละ 97.6)  ส่วนด้านการอ่านออกเขียนได้และการรู้จักตัวเลข และด้านสังคมและอารมณ์มีสัดส่วนค่อนข้างต่ำ (ร้อยละ 69.3 และ 79.4 ตามลำดับ) และพบว่า เด็กที่เข้าเรียนหลักสูตรปฐมวัยเกือบทั้งหมด (ร้อยละ 99.0) มีพัฒนาการด้านกายภาพและการเรียนรู้เป็นไปตามเกณฑ์ ส่วนเด็กที่ไม่ได้เข้าเรียนหลักสูตรปฐมวัย มีเพียงร้อยละ 78.6 เท่านั้นที่มีพัฒนาการด้านกายภาพ และการเรียนรู้เป็นไปตามเกณฑ์ และมีเพียงร้อยละ 42.9 ที่มีพัฒนาการด้านการอ่านออกเขียนได้และรู้จักตัวเลขเป็นไปตามเกณฑ์  **ที่มา:** สำนักงานสถิติแห่งชาติ, สปสช. และ UNICEF: รายงานฉบับสมบูรณ์ การสำรวจสถานการณ์เด็กและสตรีในประเทศไทย พ.ศ. 2558-2559 | | | | |

**หน่วย: ล้านบาท (ทศนิยม 4 ตำแหน่ง)**

| **การดำเนินงานระยะสั้น (พ.ศ. 2560) ของเป้าประสงค์ที่ 4.2** | | | | | |
| --- | --- | --- | --- | --- | --- |
| **เป้าหมาย** | **แนวทาง** | **มาตรการ** | **แผนงาน/โครงการ** | **หน่วยงาน** | **งบประมาณ** |
| เด็กแรกเกิดจนถึงอายุ ๓ ปี ได้รับ การเลี้ยงดูอย่างมีคุณภาพ | 1. ปรับระบบการบริหารจัดการและสนับสนุน การดูแลและพัฒนาเด็กเล็ก (0-2 ปี) และการศึกษาปฐมวัย (3-5 ปี) ให้มีคุณภาพและมาตรฐาน | 1.1 สนับสนุนการเตรียม ความพร้อมการตั้งครรภ์อย่างมีคุณภาพ | 1.1.2 ส่งเสริมสาวไทยแก้มแดงมีลูกเพื่อชาติด้วยวิตามินแสนวิเศษ  ในหญิงวัยเจริญพันธุ์ได้รับการเสริมวิตามิน (ธาตุเหล็กและโฟลิก)  300,000 คน | สธ. (กรมอนามัย) |  |
|  | 1.1.2 ส่งเสริมการตั้งครรภ์คุณภาพเพื่อลูกเกิดรอดแม่ปลอดภัย ในการพัฒนาระบบฝากครรภ์และการคลอดคุณภาพของหน่วยบริการ | สธ. (กรมอนามัย) |  |
|  |  | 1.2 สนับสนุนเงินอุดหนุน เพื่อการเลี้ยงดูเด็กแรกเกิดถึงอายุ 3 ปี | 1.2.1 โครงการเงินอุดหนุนเพื่อการเลี้ยงดูเด็กแรกเกิด (สำหรับเด็กแรกเกิดถึงอายุ 3 ปีเป็นเงิน 600 บาท/คน/เดือน)  เป้าหมาย : 179,000 คน (ไตรมาส 1-2 140,000 คน ไตรมาส 3-4  39,000 คน) | พม. (กรมกิจการเด็กและเยาวชน (ดย.)) | 1,130.4570  (140,000 คน)  541.3900  (39,000 คน) |
| เด็กเล็ก (0-2 ปี) ได้รับการดูแล และพัฒนา ที่สมวัย รอบด้านอย่างมีคุณภาพ และต่อเนื่อง |  | 1.3 ส่งเสริมให้เด็กเล็ก  (0-2 ปี) ได้รับการดูแลและพัฒนาที่สมวัย  รอบด้านอย่างมีคุณภาพและต่อเนื่อง | 1.3.1 ส่งเสริมเด็กอายุ 0-5 ปี มีพัฒนาการสมวัย และสูงดีสมส่วน  ในการส่งเสริมบทบาทพ่อแม่หรือผู้ปกครองในการเลี้ยงดูเด็ก ที่ถูกต้องเหมาะสม สนับสนุนให้เด็กไทยได้กินนมแม่และส่งเสริมพฤติกรรมการเลี้ยงดูเด็กด้วยกระบวนการที่เหมาะสม เช่น กิน กอด เล่า เล่น นอน | สธ. (กรมอนามัย) |  |
|  | 2. ส่งเสริมการดูแลและการจัดการศึกษาปฐมวัย ที่มีคุณภาพ | 2.1 เร่งรัดกลไกความร่วมมือในการจัดการศึกษาระดับปฐมวัย | 2.1.1 โครงการประชุมคณะกรรมการเพื่อการปฏิรูปการศึกษา ตามที่รัฐธรรมนูญกำหนด | ศธ. (สกศ.) | 1.8400 |
|  |  |  | 2.1.2 การประชุมคณะอนุกรรมการประสานและส่งเสริมการพัฒนาเด็กปฐมวัย (1 คณะ) การส่งเสริมสนับสนุนให้คณะอนุกรรมการส่งเสริมการพัฒนาเด็กปฐมวัยระดับจังหวัด (76 คณะ) และคณะอนุกรรมการส่งเสริมการพัฒนาเด็กปฐมวัยกรุงเทพมหานคร  (1 คณะ) เพื่อให้เกิดการขับเคลื่อนและบูรณาการ ประสานการดำเนินงานของส่วนภูมิภาคเชื่อมโยงกับระดับนโยบาย ตลอดจนการกำกับ ติดตามที่มีประสิทธิภาพ | พม. (กรมกิจการเด็กและเยาวชน, กสส.) | 10.5550 |
|  |  | 2.2 พัฒนาหลักสูตรการศึกษาระดับปฐมวัย สมรรถนะเด็กปฐมวัยเพื่อการพัฒนาคุณภาพและพัฒนาการรอบด้าน สมวัย | 2.2.1 ค่าใช้จ่ายในการพัฒนาคุณภาพการศึกษาปฐมวัย ของประเทศไทย  **กิจกรรมหลัก**  1) ศึกษาและจัดทำ ร่าง แผนยุทธศาสตร์ชาติด้านเด็กปฐมวัย พ.ศ...  2) ส่งเสริม สนับสนุน และติดตามการขับเคลื่อนแผนยุทธศาสตร์ชาติด้านเด็กปฐมวัย พ.ศ. 2560 | ศธ. (สกศ.) | 5.9950 |
|  |  |  | 2.2.2 โครงการการจัดการศึกษาและพัฒนาเด็กปฐมวัย  - กิจกรรมการพัฒนาหลักสูตรการศึกษาปฐมวัย  - กิจกรรมการพัฒนาพ่อแม่ ผู้ปกครองเด็กปฐมวัย  เรื่อง “การเฝ้าระวังและส่งเสริมพัฒนาการเด็กปฐมวัย”  - กิจกรรมส่งเสริมการวิจัยนวัตกรรมการจัดการเรียนรู้ ระดับปฐมวัย  - กิจกรรมประเมินพัฒนาการนักเรียนที่จบหลักสูตรการศึกษาปฐมวัย | ศธ. (สพฐ.) | 78.1910 |
|  |  |  | 2.2.3 โครงการพัฒนาการเรียนการสอนปฐมวัย | ศธ. (สพฐ.) | 101.4578 |
|  |  |  | 2.2.4 พัฒนาหลักสูตรการศึกษาปฐมวัย  1) พัฒนาคู่มือหลักสูตรการศึกษาปฐมวัยในโรงเรียนศูนย์  เด็กปฐมวัยต้นแบบ/ศูนย์เครือข่าย 1,876 โรงเรียน  2) สัมมนาหลักสูตรการศึกษาปฐมวัยและต่อยอดไปยังโรงเรียน  ที่เปิดสอนระดับปฐมวัยทุกแห่ง  3) สร้างเครือข่ายแลกเปลี่ยนเรียนรู้กับนานาชาติ  4) นิเทศติดตามการจัดการศึกษาปฐมวัยและประเมินผล  5) ส่งเสริมการวิจัยนวัตกรรมการจัดการศึกษาปฐมวัย  6) ต่อยอด/สร้างความเข้มแข็งทางวิชาการปฐมวัย | ศธ. (สพฐ.) | 434.8948 |
|  |  |  | 2.2.5 การดำเนินงานการรับนักเรียนของโรงเรียนสังกัดกรุงเทพมหานคร ปีการศึกษา 2560 | กรุงเทพมหานคร(สำนักการศึกษา) | ไม่ใช้งบประมาณ |
|  |  |  | 2.2.6 คู่มือเฝ้าระวัง คัดกรองและส่งเสริมพัฒนาการเด็กปฐมวัย สำหรับพ่อแม่ ผู้ปกครอง และเจ้าหน้าที่สาธารณสุข | สธ.  (กรมอนามัย กรมสุขภาพจิต  กรมการแพทย์  และ สป. |  |
| ครู/ผู้ดูแลเด็กมีความรู้และทักษะใมนการดูแลเด็กที่ถูกต้อง จัดการเรียนรู้ที่สอดคล้องกับหลักการพัฒนาเด็กปฐมวัยอย่างรอบด้านตามวัยเพิ่มขึ้น |  | 2.3 พัฒนาครูผู้สอน/ผู้ดูแลเด็กระดับปฐมวัย | 2.3.1 โครงการประชุมเชิงปฏิบัติการการชี้แจงหลักสูตรการศึกษาปฐมวัยของสถานศึกษา พร้อมพัฒนาศักยภาพครูผู้สอน ในการจัดประสบการณ์การเรียนรู้ระดับการศึกษาปฐมวัย สังกัดองค์กรปกครองส่วนท้องถิ่น | มท. (สถ.) | 1.1700 |
|  |  | 2.3.2 โครงการพัฒนาครูแกนนำและบุคลากรทางการศึกษาปฐมวัยเพื่อการจัดการเรียนรู้ตามแนวโครงการพระราชดำริบ้านนักวิทยาศาสตร์น้อยและแนวทางสะเต็มศึกษา  เป้าหมาย : ครูแกนนำและบุคลากรทางการศึกษาปฐมวัยได้รับการพัฒนา 1,705 คน | ศธ. (สสวท.) | 8.1140 |
|  |  |  | 2.3.3 โครงการส่งเสริมสมรรถนะเด็กปฐมวัยและพัฒนาบุคลากร ในศูนย์พัฒนาเด็กเล็กภายใต้กรมส่งเสริมการปกครองท้องถิ่น และกรุงเทพมหานคร | มท. (อปท.), กทม.  UNICEF | 6.5000 |
| ศูนย์เด็กเล็ก/สถานศึกษาระดับปฐมวัยที่จัดกิจกรรมเรียนรู้ได้คุณภาพและมาตรฐานเพิ่มขึ้น |  | 2.4 เร่งรัดการพัฒนา และส่งเสริมการดำเนินงานศูนย์พัฒนาเด็กเล็กสถานศึกษาระดับปฐมวัยให้ได้มาตรฐาน | 2.4.1 ส่งเสริมและสนับสนุนการดำเนินงานศูนย์พัฒนาเด็กเล็ก ให้ได้มาตรฐาน  เป้าหมาย: 16,000 แห่ง | พม. (ดย.) | 103.7119 |
|  |  |  | 2.4.2 ขับเคลื่อนสถานรับเลี้ยงเด็กเอกชนในสังกัดกระทรวงพัฒนาสังคมและความมั่นคงของมนุษย์ ตามมาตรฐานศูนย์เด็กเล็กแห่งชาติ | พม. (กสส.) | 11.4855 |
|  | 3. ส่งเสริมและสนับสนุนให้ประชากรวัยเรียนได้รับการศึกษาปฐมวัยที่มีคุณภาพอย่างครอบคลุม และทั่วถึง | 3.1 สนับสนุนค่าใช้จ่าย ในการจัดการศึกษา ตั้งแต่ระดับอนุบาล | 3.1.1 โครงการสนับสนุนค่าใช้จ่ายในการจัดการศึกษาในตั้งแต่ระดับอนุบาลจนจบการศึกษาภาคบังคับ 5 รายการ ได้แก่  1) ค่าจัดการเรียนการสอน  - รายหัวโรงเรียนปกติ  1,700 บาท/คน/ปี (850 บาท/คน/ภาคเรียน)  - รายหัวจัดโดยครอบครัว  7,192 บาท/คน/ปี (3,596 บาท/คน/ภาคเรียน)  - โรงเรียนศึกษาสงเคราะห์  นักเรียนประจำคนละ 30,600 บาท/คน/ปี   (15,300 บาท/คน/ภาคเรียน)  นักเรียนไป-กลับคนละ 8,920 บาท/คน/ปี  (4,460 บาท/คน/ภาคเรียน)  - โรงเรียนการศึกษาพิเศษ  นักเรียนประจำคนละ 31,020 บาท/คน/ปี   (15,510 บาท/คน/ภาคเรียน)  นักเรียนไป-กลับคนละ 8,920 บาท/คน/ปี  (4,460 บาท/คน/ภาคเรียน)  ๒) ค่าหนังสือเรียน 200 บาท/คน/ปี  ๓) ค่าเครื่องแบบนักเรียน 300 บาท/คน/ปี  ๔) ค่าอุปกรณ์การเรียน 200 บาท/ปี (100 บาท/ภาคเรียน)  ๕) ค่ากิจกรรมพัฒนาคุณภาพผู้เรียน 430 บาท/ปี (215 บาท/ภาคเรียน) | ศธ. (สพฐ.) | 39,234.1508 |
|  |  | 3.2 ขยายโอกาสในการเข้าถึงการศึกษาปฐมวัย แก่เด็กที่มีความจำเป็นพิเศษ | 3.2.1 ให้การอุปการะเลี้ยงดูเด็กในสถาบัน (สถานสงเคราะห์/ สถานแรกรับ เป็นต้น) | พม. (ดย.) |  |
|  |  |  | **รวมงบประมาณระยะสั้น (พ.ศ. 2560)** | | **41,669.9128** |
|  |  |  |  |  |  |

**หน่วย: ล้านบาท (ทศนิยม 4 ตำแหน่ง)**

| **การดำเนินงานระยะกลาง (พ.ศ. 2561-2564) ของเป้าประสงค์ที่ 4.2** | | | | | |
| --- | --- | --- | --- | --- | --- |
| **เป้าหมาย** | **แนวทาง** | **มาตรการ** | **แผนงาน/โครงการ** | **หน่วยงาน** | **งบประมาณ** |
| เด็กแรกเกิดจนถึงอายุ ๓ ปี ได้รับ การเลี้ยงดูอย่างมีคุณภาพ | 1. ปรับระบบการบริหารจัดการและสนับสนุน การดูแลและพัฒนาเด็กเล็ก (0-2 ปี) และการศึกษาปฐมวัย (3-5 ปี) ให้มีคุณภาพและมาตรฐาน | 1.1 สนับสนุนการเตรียม ความพร้อมการตั้งครรภ์อย่างมีคุณภาพ | 1.1.1 ส่งเสริมสาวไทยแก้มแดงมีลูกเพื่อชาติด้วยวิตามินแสนวิเศษ  ในหญิงวัยเจริญพันธุ์ได้รับการเสริมวิตามิน (ธาตุเหล็กและโฟลิก) | สธ. (กรมอนามัย) |  |
|  | 1.1.2 ส่งเสริมการตั้งครรภ์คุณภาพเพื่อลูกเกิดรอดแม่ปลอดภัย  ในการพัฒนาระบบฝากครรภ์และการคลอดคุณภาพของหน่วยบริการ | สธ. (กรมอนามัย) |  |
|  |  | 1.2 สนับสนุนเงินอุดหนุน เพื่อการเลี้ยงดูเด็กแรกเกิดถึงอายุ 3 ปี | 1.2.1 โครงการเงินอุดหนุนเพื่อการเลี้ยงดูเด็กแรกเกิด (สำหรับเด็กแรกเกิดถึงอายุ 3 ปี เป็นเงิน 600 บาท/คน/เดือน)  (2,695,410 คน) | พม. (กรมกิจการเด็กและเยาวชน (ดย.)) | 15.4230 |
| เด็กเล็ก (0-2 ปี) ได้รับการดูแล และพัฒนา ที่สมวัย รอบด้านอย่างมีคุณภาพ และต่อเนื่อง |  | 1.3 ส่งเสริมให้เด็กเล็ก  (0-2 ปี) ได้รับการดูแลและพัฒนาที่สมวัย  รอบด้านอย่างมีคุณภาพและต่อเนื่อง | 1.3.1 ส่งเสริมเด็กอายุ 0-5 ปี มีพัฒนาการสมวัย และสูงดีสมส่วน  ในการส่งเสริมบทบาทพ่อแม่หรือผู้ปกครองในการเลี้ยงดูเด็ก ที่ถูกต้องเหมาะสม สนับสนุนให้เด็กไทยได้กินนมแม่และส่งเสริมพฤติกรรมการเลี้ยงดูเด็กด้วยกระบวนการที่เหมาะสม เช่น กิน กอด เล่า เล่น นอน | สธ. (กรมอนามัย) |  |
|  |  |  | 1.3.2 ปกป้อง ส่งเสริม สนับสนุนให้เด็กไทยได้กินนมแม่อย่างเดี่ยว 6 เดือน และผลักดันนโยบายให้แม่สามารถลาหยุดเพื่อเลี้ยงดูลูก และให้นมลูกเป็นเวลา 6 เดือน โดยไม่หักเงินเดือน | สธ. (กรมอนามัย) |  |
|  | 2. ส่งเสริมการดูแลและการจัดการศึกษาปฐมวัย ที่มีคุณภาพ | 2.1 สนับสนุนการขับเคลื่อนการจัดการศึกษาปฐมวัย แบบบูรณาการ | 2.1.1 โครงการขับเคลื่อนแผนยุทธศาสตร์ชาติด้านเด็กปฐมวัย  พ.ศ.2560 | ศธ.(สกศ.) | 3.1000 |
|  |  | 2.2 พัฒนาหลักสูตรการศึกษาระดับปฐมวัย สมรรถนะเด็กปฐมวัยเพื่อการพัฒนาคุณภาพและพัฒนาการรอบด้าน สมวัย | 2.2.1 โครงการพัฒนาเด็กปฐมวัย (3-5 ปี) อย่างมีคุณภาพ ด้วยการจัดประสบการณ์เรียนรู้วิทยาศาสตร์ คณิตศาสตร์ เทคโนโลยี และสะเต็มศึกษาในระดับปฐมวัย  เป้าหมาย : ครูปฐมวัยใน 2,745 โรง ใน 183 เขตพื้นที่ | ศธ. (สสวท.) | ดำเนินการปี 2561-2562:  120.3638 |
|  |  |  | 2.2.2 โครงการพัฒนาครูแกนนำและบุคลากรทางการศึกษาปฐมวัยเพื่อการจัดการเรียนรู้ตามแนวโครงการพระราชดำริบ้านนักวิทยาศาสตร์น้อยและแนวทางสะเต็มศึกษา | ศธ. (สสวท.) | ดำเนินการปี 2563-2564:  16.0000 |
| ครู/ผู้ดูแลเด็กมีความรู้และทักษะใมนการดูแลเด็กที่ถูกต้อง จัดการเรียนรู้ที่สอดคล้องกับหลักการพัฒนาเด็กปฐมวัยอย่างรอบด้านตามวัยเพิ่มขึ้น |  | 2.3 พัฒนาครูผู้สอน/ผู้ดูแลเด็กระดับปฐมวัย | 2.3.1 โครงการประชุมเชิงปฏิบัติการการชี้แจงหลักสูตรการศึกษาปฐมวัยของสถานศึกษา พร้อมพัฒนาศักยภาพครูผู้สอนในการจัดประสบการณ์การเรียนรู้ระดับการศึกษาปฐมวัยสังกัดองค์กรปกครองส่วนท้องถิ่นเพื่อพัฒนาครูผู้สอนระดับปฐมวัยให้มีความรู้ความเข้าใจ การพัฒนาการรับรู้ ภาษา สังคม อารมณ์และกล้ามเนื้อของเด็ก ได้ถูกต้องและเหมาะสมกับช่วงวัย | มท. (สถ.) | 1.7000 |
|  |  |  | 2.3.2 โครงการอบรมเชิงปฏิบัติการเสริมสร้างศักยภาพครูผู้สอนกลุ่มสาระการเรียนรู้ภาษาต่างประเทศ (ภาษาอังกฤษ) เพื่อส่งเสริมทักษะการสื่อสารและทักษะทางภาษา | มท. (สถ.) | 1.7000 |
|  |  |  | 2.3.3 โครงการพัฒนาการจัดประสบการณ์การเรียนการสอนปฐมวัย  เพื่อให้โรงเรียนเอกชนสามารถจัดการเรียนการสอนปฐมวัยได้อย่างมีคุณภาพผู้เรียนได้รับการส่งเสริมพัฒนาการทั้ง 4 ด้านตามหลักสูตรการศึกษาปฐมวัย | ศธ. (สช. สป.) | 30.9980 |
| ศูนย์เด็กเล็ก/สถานศึกษาระดับปฐมวัยที่จัดกิจกรรมเรียนรู้ได้คุณภาพและมาตรฐานเพิ่มขึ้น |  | 2.4 เร่งรัดการพัฒนา และส่งเสริมการดำเนินงานศูนย์พัฒนาเด็กเล็กสถานศึกษาระดับปฐมวัยให้ได้มาตรฐาน | 2.4.1 ส่งเสริมและสนับสนุนการดำเนินงานศูนย์พัฒนาเด็กเล็กให้ได้มาตรฐาน เป้าหมาย : 100,000 แห่ง | พม. (ดย.) | 407.7987 |
| 2.4.2 ขับเคลื่อนสถานรับเลี้ยงเด็กเอกชนในสังกัดกระทรวงพัฒนาสังคมและความมั่นคงของมนุษย์ ตามมาตรฐานศูนย์เด็กเล็กแห่งชาติ | พม. (กสส.) |  |
| 2.4.3 โครงการส่งเสริมสมรรถนะเด็กปฐมวัยและพัฒนาบุคลากร ในศูนย์พัฒนาเด็กเล็กภายใต้กรมส่งเสริมการปกครองท้องถิ่น และกรุงเทพมหานคร | มท. (อปท.), กทม.  UNICEF | 2561 : 6.5000 |
|  |  | 2.5 ส่งเสริมและพัฒนาระบบ กลไกความร่วมมือในการส่งเสริมและติดดตามพัฒนาการ เด็กปฐมวัย | 2.5.1 สร้างเสริมบทบาทครอบครัว ชุมชน องค์กรปกครองส่วนท้องถิ่น และอาสาสมัครประจำหมู่บ้านส่งเสริมเด็กอายุ 0-5 ปี พัฒนาการสมวัยและสูงดีสมส่วน | สธ. (กรมอนามัย) |  |
|  |  |  | 2.5.2 พัฒนาระบบบริการและกลไกในการส่งเสริมพัฒนาการเด็ก เพื่อเฝ้าระวัง คัดกรอง และการเข้าถึงระบบบริการอย่างครอบคลุมเท่าเทียม ด้วยเครื่องมือที่เหมาะสม เช่น DSPM/DAIM รวมทั้งติดตามเด็กที่พัฒนาการสงสัยล่าช้า | สธ. (กรมอนามัย) |  |
|  | 3. ส่งเสริมและสนับสนุนให้ประชากรวัยเรียนได้รับการศึกษาปฐมวัยที่มีคุณภาพอย่างครอบคลุม และทั่วถึง | 3.1 สนับสนุนค่าใช้จ่าย ในการจัดการศึกษา ตั้งแต่ระดับอนุบาล | 3.1.1 โครงการสนับสนุนค่าใช้จ่ายในการจัดการศึกษาตั้งแต่ระดับอนุบาล จนจบการศึกษาขั้นพื้นฐาน 5 รายการ ได้แก่  1) ค่าจัดการเรียนการสอน  - รายหัวโรงเรียนปกติ  1,700 บาท/คน/ปี (850 บาท/คน/ภาคเรียน)  - รายหัวจัดโดยครอบครัว  7,192 บาท/คน/ปี (3,596 บาท/คน/ภาคเรียน)  - โรงเรียนศึกษาสงเคราะห์  นักเรียนประจำคนละ 30,600 บาท/คน/ปี   (15,300 บาท/คน/ภาคเรียน)  นักเรียนไป-กลับคนละ 8,920 บาท/คน/ปี  (4,460 บาท/คน/ภาคเรียน)  - โรงเรียนการศึกษาพิเศษ  นักเรียนประจำคนละ 31,020 บาท/คน/ปี   (15,510 บาท/คน/ภาคเรียน)  นักเรียนไป-กลับคนละ 8,920 บาท/คน/ปี  (4,460 บาท/คน/ภาคเรียน)  ๒) ค่าหนังสือเรียน 200 บาท/คน/ปี  ๓) ค่าเครื่องแบบนักเรียน 300 บาท/คน/ปี  ๔) ค่าอุปกรณ์การเรียน 200 บาท/ปี (100 บาท/ภาคเรียน)  ๕) ค่ากิจกรรมพัฒนาคุณภาพผู้เรียน 430 บาท/ปี (215 บาท/ภาคเรียน) | ศธ. (สพฐ.) | 2561: 36,230.4059  2562: 38,837.9730  2563: 38,870.3800  2564: 38,212.8853 |
|  |  |  | 3.1.2 การดำเนินงานการรับนักเรียนของโรงเรียนสังกัดกรุงเทพมหานคร ปีการศึกษา 2560-2564 | กรุงเทพมหานคร(สำนักการศึกษา) | ไม่ใช้งบประมาณ |
|  |  | 3.2 ขยายโอกาสในการเข้าถึงการศึกษาปฐมวัย แก่เด็กที่มีความจำเป็นพิเศษ | 3.2.1 ให้การอุปการะเลี้ยงดูเด็กในสถาบัน (สถานสงเคราะห์/ สถานแรกรับ เป็นต้น) | พม. (ดย.) |  |
|  |  |  | **รวมงบประมาณระยะกลาง (พ.ศ. 2561-2564)** | | **≈ 152,750.5062** |
|  |  |  |  |  |  |

**หน่วย: ล้านบาท (ทศนิยม 4 ตำแหน่ง)**

| **การดำเนินงานระยะยาว (พ.ศ. 2565-2573) ของเป้าประสงค์ที่ 4.2** | | | | | |
| --- | --- | --- | --- | --- | --- |
| **เป้าหมาย** | **แนวทาง** | **มาตรการ** | **แผนงาน/โครงการ** | **หน่วยงาน** | **งบประมาณ** |
| เด็กแรกเกิดจนถึงอายุ ๓ ปี ได้รับ การเลี้ยงดูอย่างมีคุณภาพ | 1. ปรับระบบการบริหารจัดการและสนับสนุน การดูแลและพัฒนาเด็กเล็ก (0-2 ปี) และการศึกษาปฐมวัย (3-5 ปี) ให้มีคุณภาพและมาตรฐาน | 1.1 สนับสนุนเงินอุดหนุน เพื่อการเลี้ยงดูเด็กแรกเกิดถึงอายุ 3 ปี | 1.1.1 โครงการเงินอุดหนุนเพื่อการเลี้ยงดูเด็กแรกเกิด (สำหรับเด็กแรกเกิดถึงอายุ 3 ปี เป็นเงิน 600 บาท/คน/เดือน)  (6,110,000 คน) | พม. (ดย.) | 32,760.0000 |
| ศูนย์เด็กเล็ก/สถานศึกษาระดับปฐมวัยที่จัดกิจกรรมเรียนรู้ได้คุณภาพและมาตรฐานเพิ่มขึ้น |  | 1.2 เร่งรัดการพัฒนา และส่งเสริมการดำเนินงานศูนย์พัฒนาเด็กเล็กสถานศึกษาระดับปฐมวัยให้ได้มาตรฐาน | 1.2.1 ส่งเสริมและสนับสนุนการดำเนินงานศูนย์พัฒนาเด็กเล็กให้ได้มาตรฐาน (140,000 แห่ง) | พม. (ดย.) | 1,057.4000 |
| 1.2.2 ขับเคลื่อนสถานรับเลี้ยงเด็กเอกชนในสังกัดกระทรวงพัฒนาสังคมและความมั่นคงของมนุษย์ ตามมาตรฐานศูนย์เด็กเล็กแห่งชาติ | พม. (กสส.) |  |
|  | 2. ส่งเสริมการดูแลและการจัดการศึกษาปฐมวัย ที่มีคุณภาพ | 2.2 พัฒนาหลักสูตรการศึกษาระดับปฐมวัย สมรรถนะเด็กปฐมวัยเพื่อการพัฒนาคุณภาพและพัฒนาการรอบด้าน สมวัย |  |  |  |
|  |  | 2.3 ส่งเสริมและพัฒนาระบบ กลไกความร่วมมือในการส่งเสริมและติดดตามพัฒนาการเด็กปฐมวัย | 2.3.1. พัฒนาระบบบริการและกลไกในการส่งเสริมพัฒนาการเด็ก  เพื่อเฝ้าระวัง คัดกรอง และการเข้าถึงระบบบริการอย่างครอบคลุมเท่าเทียม ด้วยเครื่องมือที่เหมาะสม เช่น DSPM/DAIM  รวมทั้งติดตามเด็กที่พัฒนาการสงสัยล่าช้า | สธ. (กรมอนามัย) |  |
|  | 3. ส่งเสริมการมีส่วนร่วม ของทุกภาคส่วนในการจัดการศึกษาปฐมวัย | 3.1 เสริมสร้างความเข้มแข็งภาคีเครือข่ายการดูแลและการจัดการศึกษาเด็กปฐมวัยอย่างมีประสิทธิภาพ | 3.1.1 เสริมสร้างภาคีเครือข่ายและพัฒนากระบวนการบริหารจัดการส่งเสริมสุขภาพและแก้ปัญหาสตรีและเด็กปฐมวัยในพื้นที่ อย่างมีส่วนร่วม | สธ. (กรมอนามัย) |  |
| 3.1.2 พัฒนานวัตกรรม รูปแบบ กลไก ระบบ และวิธีทำงานให้ภาคีเครือข่ายมีส่วนร่วมเพื่อความยั่งยืนในการดำเนินงานส่งเสริมสุขภาพและแก้ปัญหาสตรีและเด็กปฐมวัย | สธ. (กรมอนามัย) |  |
|  |  |  | 3.1.3 สร้างกระบวนการที่ยั่งยืนในการพัฒนานโยบายและกฎหมาย เพื่อการขับเคลื่อนงานในการส่งเสริมสุขภาพและแก้ปัญหาสตรี และเด็กปฐมวัย | สธ. (กรมอนามัย) |  |
|  | 4. ส่งเสริมและสนับสนุนให้ประชากรวัยเรียนได้รับการศึกษาปฐมวัยที่มีคุณภาพอย่างครอบคลุม และทั่วถึง | 4.1 สนับสนุนค่าใช้จ่าย ในการจัดการศึกษา ตั้งแต่ระดับอนุบาล | 4.1.1 โครงการสนับสนุนค่าใช้จ่ายในการจัดการศึกษาตั้งแต่ระดับอนุบาลจนจบการศึกษาขั้นพื้นฐาน | ศธ. สพฐ.) |  |
|  |  |  | 4.1.2 การดำเนินงานการรับนักเรียนของโรงเรียนสังกัดกรุงเทพมหานคร  ปีการศึกษา 2565-2573 | กรุงเทพมหานคร(สำนักการศึกษา) | ไม่ใช้งบประมาณ |
|  |  | 4.2 ขยายโอกาสในการเข้าถึงการศึกษาปฐมวัย แก่เด็กที่มีความจำเป็นพิเศษ | 4.2.1 ให้การอุปการะเลี้ยงดูเด็กในสถาบัน (สถานสงเคราะห์/ สถานแรกรับ เป็นต้น) | พม. (ดย.) |  |
|  |  |  | **รวมงบประมาณระยะยาว (พ.ศ. 2565-2573)** | | **≈ 33,817.4000** |
|  |  |  |  | (เฉพาะโครงการที่ระบุงบประมาณ) | |